**Neil Patrick Fallon** (\* 25. október 1971, Portsmouth, Virgínia, USA) je americký spevák, gitarista, keyboardista a perkusista. Je známy ako hlavný spevák a príležitostný rytmický gitarista, keyboardista a perkusista rockovej skupiny Clutch a hlavný spevák skupiny The Company Band. Ako gitarista sa tiež pridal k skupine The Bakerton Group, kde začal počas nahrávania ich albumu s názvom *El Rojo*.

Neil Fallon poskytol hosťujúce vokály v skladbách „Two Coins for Eyes" a „Empire's End" v albume švédskej stoner rockovej skupiny Dozer z roku 2008 s názvom *Beyond Colossal*; „Crazy Horses" od skupiny Throat; „Slippin' Out" od skupiny Never Got Caught; „Mummies Wrapped in Money" od skupiny Lionize; „Blood and Thunder" od skupiny Mastodon z ich albumu z roku 2004 s názvom *Leviathan*; „Santorum Sunday School" na albume z roku 2012 s názvom *Everything Is Not Going To Be OK* od skupiny Black Clouds; „Transistors of Mercy" od skupiny Polkadot Cadaver z ich albumu z roku 2013 s názvom *Last Call in Jonestown*; „Ayatollah of Rock 'n' Rolla" od skupiny Soulfly z ich albumu z roku 2013 s názvom *Savages*; „Clear Light Of..." od skupiny Hark z ich albumu z roku 2014 s názvom *Crystalline*. Naposledy poskytol hosťujúce vokály v skladbe „Die to Live" od skupiny Volbeat z ich pripravovaného albumu *Rewind, Replay, Rebound*.

Fallonova mladšia sestra, Mary Alice Fallonová-Yeskeyová, sa objavuje v relácii televíznej stanice Food Network s názvom *Ace of Cakes* ako vedúca kancelárie spoločnosti Charm City Cakes v meste Baltimore v štáte Maryland.

Dňa 12. septembra 2013 Fallon ohlásil, že skupina Clutch musí odložiť svoje septembrové turné (okrem domáceho vystúpenia v meste Baltimore v štáte Maryland na Shindig Festivale), kvôli osobným zdravotným problémom. Cez stránku hudobnej skupiny na sociálnej sieti Facebook vydal Fallon stanovisko, so slovami 

|  |  |  |
| --- | --- | --- |
| „ | Drahí priatelia, tento víkend som sa dozvedel o krčnom zranení z detstva, genetickej predispozícii ochorenia chrbtice, 20 rokov headbangovania si zobralo svoju daň. Bol som diagnostikovaný so škaredým prípadom cervikálnej spinálnej stenózy a dvoch herniovaných diskov. | "|

 Fallon bol operovaný 17. septembra 2013 a v októbri skupina pokračovala so svojím turné. Táto ťažká skúška inšpirovala Fallonov text v skladbe „Decapitation Blues" z jedenásteho štúdiového albumu skupiny Clutch s názvom *Psychic Warfare*.

Fallon žije so svojou rodinou v meste Silver Spring v štáte Maryland.

Referencie
----------

1. 1 2   *Birthday.com Free Birthday Database Search - Neil Fallon* [online].. Dostupné online.
2. ↑
3. ↑  "Musician to musician:
Jason Varnadore talks with Neil Fallon of Clutch", in *The Frederick News-Post*, 18. apríl 2013.

Iné projekty
------------

Commons
* Spolupracuj na Commons Commons ponúka multimediálne súbory na tému **Neil Fallon**

Externé odkazy
--------------

* Rozhovor na stránke Rock N Roll Universe z roku 2007
* Rozhovor na stránke www.foundrymusic.com Archivované 2016-03-03 na Wayback Machine
* Rozhovor na stránke www.labproductions.com Archivované 2016-03-03 na Wayback Machine
* Rozhovor na stránke www.suicidegirls.com
* Backstage-Quickie Rozhovor s Neilom Fallonom na stránke bonedo.de (po nemecky)

Zdroj
-----

*Tento článok je čiastočný alebo úplný preklad článku Neil Fallon na anglickej Wikipédii (číslo revízie nebolo určené).*